Návrh

# VYHLÁŠKA

# Ministerstva zdravotníctva Slovenskej republiky

**z ............ 2014**

**o podrobnostiach o rozsahu a náplni výkonu pracovnej zdravotnej služby, o zložení tímu odborníkov, ktorí ju vykonávajú a o požiadavkách na ich odbornú spôsobilosť**

Ministerstvo zdravotníctva Slovenskej republiky podľa § 62 písm. w) zákona č. 355/2007 Z. z. o  ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon“) ustanovuje:

**§ 1**

**Podrobnosti o rozsahu a náplni výkonu**

**pracovnej zdravotnej služby**

1. Pracovná zdravotná služba pri výkone zdravotného dohľadu hodnotí faktory práce a pracovného prostredia a stav pracovných podmienok, ktoré môžu ovplyvňovať zdravie zamestnancov so zameraním na
2. identifikáciu zdravotných rizík z chemických, fyzikálnych, biologických a iných faktorov práce a pracovného prostredia,[[1]](#footnote-2))
3. sledovanie expozície jednotlivých zamestnancov zdraviu škodlivým faktorom práce a pracovného prostredia z hľadiska intenzity, dĺžky,  frekvencie pôsobenia týchto faktorov na zamestnancov a ich možných kombinovaných účinkov na zdravie,
4. kvalitatívne a kvantitatívne hodnotenie zdravotných rizík z expozície identifikovaným zdraviu škodlivým faktorom práce a  pracovného prostredia.
5. Pracovná zdravotná služba vypracuje pre zamestnávateľa
6. posudok o riziku (§ 30 ods. 1 písm. f) zákona),
7. zaradenie prác do kategórií z hľadiska zdravotných rizík pre účely evidencie zamestnancov podľa kategórií prác (§ 30 ods. 1 písm. i) zákona),
8. návrh na zaradenie prác do tretej kategórie alebo štvrtej kategórie (§ 30 ods. 1 písm. j) zákona),
9. návrh na zmenu alebo vyradenie prác z tretej kategórie alebo štvrtej kategórie (§ 30 ods. 1 písm. j) zákona),
10. každoročne podklady pre príslušný orgán štátnej správy na úseku verejného zdravotníctva (ďalej len „orgán verejného zdravotníctva“) (§ 30 ods. 1 písm. l) zákona) o
11. výsledkoch hodnotenia zdravotných rizík na pracoviskách, na ktorých zamestnanci vykonávajú rizikové práce,
12. skupinových výsledkoch hodnotenia zdravotného stavu zamestnancov vykonávajúcich rizikové práce.
13. Pracovná zdravotná služba poskytuje zamestnávateľovi poradenstvo a navrhuje opatrenia z hľadiska ochrany a kladného ovplyvňovania zdravia zamestnancov so zameraním na
14. znižovanie expozície zamestnancov zdraviu škodlivým faktorom práce a pracovného prostredia,
15. stav pracovného prostredia z hľadiska ochrany zdravia zamestnancov,[[2]](#footnote-3)) najmä dispozičné, priestorové a ergonomické riešenie pracoviska, vetranie, vykurovanie, osvetlenie z hľadiska vhodnosti na vykonávané pracovné činnosti a používané alebo plánované technológie,
16. zabezpečenie kvality a dostatočného množstva pitnej vody na pracovisku,
17. zariadenia na osobnú hygienu2) a iné zariadenia pre zamestnancov, ktorými sú priestory na umývanie a sušenie pracovnej obuvi, na pranie a sušenie pracovných odevov, ohrievarne a miestnosti na oddych,2)
18. stravovanie zamestnancov, stravovacie zariadenia a ubytovacie zariadenia z hľadiska dodržiavania požiadaviek ustanovených vykonávacími predpismi,[[3]](#footnote-4)) ak ich prevádzkuje zamestnávateľ.
19. Pracovná zdravotná služba vykonáva u zamestnancov a fyzických osôb - podnikateľov, ktoré nezamestnávajú iné fyzické osoby
20. sledovanie a hodnotenie zdravotného stavu výkonom lekárskych preventívnych prehliadok vo vzťahu k práci a vydáva lekárske posudky o zdravotnej spôsobilosti na prácu,
21. biologické monitorovanie expozície,[[4]](#footnote-5)) ak je to potrebné,
22. očkovanie (§ 42 ods. 1 písm. b) zákona), ak sú alebo môžu byť pri práci exponovaní biologickým faktorom, proti ktorým nie sú imúnni, ak je dostupná účinná očkovacia látka.[[5]](#footnote-6))
23. Pracovná zdravotná služba navrhuje zamestnávateľovi vykonanie mimoriadnej lekárskej preventívnej prehliadky zamestnanca vo vzťahu k práci, pri podozrení na ohrozenie zdravia v dôsledku nových faktorov práce a pracovného prostredia, zvýšenej expozícii faktorom práce a pracovného prostredia alebo zmenených pracovných podmienok, pri výskyte špecifických zmien alebo zvýšenom výskyte nešpecifických zmien jeho zdravotného stavu, s možnosťou vývoja poškodenia zdravia z práce alebo kontraindikácie na vykonávanie práce.
24. Pracovná zdravotná služba spolupracuje so zamestnávateľom pri
25. organizovaní systému prvej pomoci na pracovisku,
26. organizovaní vzdelávania vybraných zamestnancov na poskytovanie prvej pomoci alebo vzdeláva vybraných zamestnancov v oblasti prvej pomoci; vzdelávanie zamestnancov v oblasti prvej pomoci vykonáva odborník z tímu pracovnej zdravotnej služby, ktorý absolvoval akreditovaný kurz inštruktorov prvej pomoci podľa osobitného predpisu,[[6]](#footnote-7))
27. zabezpečovaní rekondičných pobytov pre zamestnancov,[[7]](#footnote-8)) najmä pri vypracovaní ich obsahu podľa rámcového programu.[[8]](#footnote-9))
28. Pracovná zdravotná služba sa zúčastňuje na vypracúvaní a realizácii programov ochrany a podpory zdravia zamestnancov vrátane štúdií o vplyve práce, pracovných podmienok a pracovného prostredia na zdravie zamestnancov.
29. Pracovná zdravotná služba sa podieľa na výchove a vzdelávaní zamestnávateľov a zamestnancov o problematike vplyvu práce, pracovných podmienok a faktorov pracovného prostredia na zdravie a o ochrane a podpore zdravia pri práci so zameraním na možné príčinné súvislosti akútneho alebo chronického poškodenia zdravia a poškodenia zdravia, ktoré sa prejaví v neskoršom období, špecifických zmien a nešpecifických zmien zdravotného stavu ako aj na prevenciu pred týmito možnými nepriaznivými účinkami na zdraví.
30. Pracovná zdravotná služba poskytuje informácie
31. zamestnancovi o možných zdravotných rizikách pri práci a ochrane pred nimi,
32. zamestnancovi a fyzickej osobe – podnikateľovi, ktorá nezamestnáva iné fyzické osoby o výsledkoch vyšetrení jeho zdravotného stavu  v súvislosti s expozíciou faktorom práce a pracovného prostredia a o záveroch posúdenia zdravotnej spôsobilosti na prácu,
33. zamestnávateľovi o
    * 1. závere posúdenia zdravotnej spôsobilosti zamestnanca na prácu formou lekárskeho posudku o zdravotnej spôsobilosti na prácu (§ 30d zákona),
      2. opodstatnenosti preradenia zamestnanca na inú vhodnú prácu, ak je to potrebné
      3. záveroch výsledkov zdravotného dohľadu vrátane skupinového biologického monitorovania expozície zamestnancov,5)
34. zástupcom zamestnancov pre bezpečnosť a ochranu zdravia pri práci a komisiám bezpečnosti a ochrany zdravia pri práci[[9]](#footnote-10)) o
35. skupinových výsledkoch posúdenia zdravotnej spôsobilosti zamestnancov na prácu,
36. záveroch výsledkov zdravotného dohľadu vrátane skupinového biologického monitorovania expozície zamestnancov,
37. príslušnému orgánu verejného zdravotníctva o všetkých príčinách výskytu zdravotných rizík pri práci vrátane výsledkov individuálneho a kolektívneho posúdenia zdravotného stavu zamestnancov vo vzťahu k faktorom práce a pracovného prostredia (§ 52 ods. 1 písm. n) zákona).
38. Pracovná zdravotná služba písomne upozorní zamestnávateľa, ak neplní povinnosti ustanovené právnymi predpismi na zabezpečenie ochrany zdravia pri práci, alebo ak nepostupuje v súlade so záverom lekárskeho posudku zamestnanca o zdravotnej spôsobilosti na prácu. Ak zamestnávateľ po opakovanom písomnom upozornení naďalej neplní tieto povinnosti, pracovná zdravotná služba dá podnet príslušnému orgánu verejného zdravotníctva.
39. Pracovná zdravotná služba vedie dokumentáciu o vykonávaní zdravotného dohľadu nad pracovnými podmienkami a ďalších odborných činnostiach v písomnej aj elektronickej forme.
40. Výsledky vyšetrení v rámci lekárskej preventívnej prehliadky vo vzťahu k práci sú súčasťou zdravotnej dokumentácie[[10]](#footnote-11)) v ambulancii lekára pracovnej zdravotnej služby.
41. Lekárske posudky o zdravotnej spôsobilosti na prácu sú súčasťou dokumentácie podľa odseku 11 alebo súčasťou zdravotnej dokumentácie podľa odseku 12.
42. Pracovná zdravotná služba spolupracuje s poskytovateľom zdravotnej starostlivosti, ktorý poskytuje ústavnú zdravotnú starostlivosť v univerzitnej nemocnici alebo vo fakultnej nemocnici, ktorú vykonávajú lekári s odbornou spôsobilosťou na výkon špecializovaných pracovných činností v špecializačnom odbore pracovné lekárstvo a v špecializačnom odbore klinické pracovné lekárstvo a klinická toxikológia, ak opätovne posudzuje zdravotnú spôsobilosť na prácu na požiadanie zamestnanca (§ 30e zákona).
43. Pracovná zdravotná služba pri výkone zdravotného dohľadu spolupracuje
44. s poskytovateľmi zdravotnej starostlivosti,
45. s orgánmi verejného zdravotníctva,
46. so Sociálnou poisťovňou,
47. so zdravotnými poisťovňami,
48. s bezpečnostnotechnickou službou,
49. s príslušnými orgánmi štátnej správy v oblasti inšpekcie práce,
50. s orgánmi miestnej štátnej správy a samosprávy,
51. s inštitúciami a pracoviskami, ktoré sa zaoberajú problematikou zdravia a bezpečnosti pri práci,
52. so vzdelávacími inštitúciami.

**§ 2**

**Podrobnosti o zložení tímu odborníkov, ktorí vykonávajú pracovnú zdravotnú službu**

**a o požiadavkách na ich odbornú spôsobilosť**

1. Tím odborníkov pracovnej zdravotnej služby s ohľadom na pracovné podmienky u zamestnávateľa tvoria

a) vedúci tímu, ktorým je lekár so špecializáciou v špecializačnom odbore

1. pracovné lekárstvo,
2. služby zdravia pri práci,
3. klinické pracovné lekárstvo a klinická toxikológia alebo
4. preventívne pracovné lekárstvo a toxikológia,
5. členovia tímu, ktorými sú
6. lekár so špecializáciou v špecializačnom odbore verejné zdravotníctvo,
7. lekár so špecializáciou v špecializačnom odbore všeobecné lekárstvo,
8. verejný zdravotník,
9. sestra,
10. ďalší zdravotnícki pracovníci podľa charakteru pracovných podmienok a zdravotných rizík pri práci a podľa požiadaviek uvedených v osobitných predpisoch.[[11]](#footnote-12))
11. Vedúci tímu odborníkov pracovnej zdravotnej služby podľa ods. 1 písm. a) zabezpečuje odborný dohľad nad výkonom pracovnej zdravotnej služby.

**§ 3**

**Prechodné ustanovenia**

(1) Pracovné činnosti lekára so špecializáciou v špecializačnom odbore podľa § 2 ods. 1 písm. a) môže v tíme odborníkov pracovnej zdravotnej služby vykonávať aj lekár, ktorý získal špecializáciu podľa predpisov účinných do 28. marca 2002 v špecializačnom odbore hygiena práce a pracovné lekárstvo.

(2) Pracovné činnosti lekára so špecializáciou v špecializačnom odbore podľa § 2 ods. 1 písm. b) prvého bodu môže v tíme odborníkov pracovnej zdravotnej služby vykonávať aj lekár, ktorý získal špecializáciu podľa predpisov účinných do 28. marca 2002 v špecializačnom odbore hygiena a epidemiológia.

* 1. Pracovné činnosti lekára so špecializáciou v špecializačnom odbore všeobecné lekárstvo podľa § 2 ods. 1 písm. b) druhého bodu môže v tíme odborníkov pracovnej zdravotnej služby vykonávať aj lekár, ktorý získal špecializáciu podľa predpisov účinných do 28. marca 2002 v špecializačnom odbore všeobecné lekárstvo prvého stupňa.
  2. Pracovné činnosti verejného zdravotníka podľa § 2 ods. 1 písm. b) tretieho bodu môže v tíme odborníkov pracovnej zdravotnej služby vykonávať aj

1. diplomovaný asistent hygieny a  epidemiológie so špecializáciou v špecializačnom odbore zdravie pri práci podľa predpisov účinných do 30. júna 2010,
2. asistent hygieny a epidemiológie, ktorý získal špecializáciu v špecializačnom odbore preventívne pracovné lekárstvo a toxikológia podľa predpisov účinných do 1. mája 2004, alebo
3. asistent hygienickej služby, ktorý získal špecializáciu v špecializačnom odbore hygiena práce podľa predpisov účinných do 28. marca 2002.

**§ 4**

Táto vyhláška nadobúda účinnosť ........

1. ) Napríklad nariadenie vlády Slovenskej republiky č. 416/2005 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám v znení nariadenia vlády Slovenskej republiky č. 629/2005 Z. z., nariadenie vlády Slovenskej republiky č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku v znení nariadenia vlády Slovenskej republiky č. 555/2006 Z. z, nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov, nariadenie vlády Slovenskej republiky č. 356/2006 Z. z. o ochrane zdravia zamestnancov pred rizikami súvisiacimi s expozíciou karcinogénnym a mutagénnym faktorom pri práci v znení nariadenia vlády Slovenskej republiky č. 301/2007 Z. z. [↑](#footnote-ref-2)
2. ) Nariadenie vlády Slovenskej republiky č. 391/2006 Z. z. o minimálnych bezpečnostných a zdravotných požiadavkách na pracovisko. [↑](#footnote-ref-3)
3. ) Vyhláška Ministerstva zdravotníctva Slovenskej republiky č. 533/2007 Z. z. o podrobnostiach o požiadavkách na zariadenia spoločného stravovania. Vyhláška Ministerstva zdravotníctva Slovenskej republiky č. 259/2008 Z. z. o podrobnostiach o požiadavkách na vnútorné prostredie budov a o minimálnych požiadavkách na byty nižšieho štandardu a na ubytovacie zariadenia. [↑](#footnote-ref-4)
4. ) Príloha č. 2 nariadenia vlády Slovenskej republiky č. 355/2006 Z. z. v znení neskorších predpisov. [↑](#footnote-ref-5)
5. ) Nariadenie vlády Slovenskej republiky č. 83/2013 Z. z. o ochrane zamestnancov pre rizikami súvisiacimi s expozíciou biologickým faktorom pri práci. [↑](#footnote-ref-6)
6. ) § 40 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Vyhláška Ministerstva zdravotníctva Slovenskej republiky č. 398/2010 Z. z. o minimálnych požiadavkách na kurz prvej pomoci a kurz inštruktora prvej pomoci. [↑](#footnote-ref-7)
7. ) § 11 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov

   v znení neskorších predpisov. [↑](#footnote-ref-8)
8. ) § 11 ods. 6 zákona č. 124/2006 Z. z. v znení neskorších predpisov. Vyhláška Ministerstva zdravotníctva Slovenskej republiky č. 148/2010 Z. z. o podrobnostiach o účele, obsahu a rámcových programoch rekondičného pobytu. [↑](#footnote-ref-9)
9. ) § 20 zákona č. 124/2006 Z. z. v znení neskorších predpisov. [↑](#footnote-ref-10)
10. ) § 18 až 25 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. [↑](#footnote-ref-11)
11. ) Napríklad zákon Národnej rady Slovenskej republiky č. 513/2009 Z. z. o dráhach a o zmene a doplnení niektorých zákonov v znení zákona č. 433/2010 Z. z., zákon Národnej rady Slovenskej republiky č. 8/2009 Z. z. o cestnej premávke a o zmene a doplnení niektorých zákonov znení neskorších predpisov, zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení zákona č. 330/2007 Z. z., vyhláška Ministerstva zdravotníctva Slovenskej republiky č. 542/2007 Z. z. o podrobnostiach o ochrane zdravia pred fyzickou záťažou pri práci, psychickou pracovnou záťažou a senzorickou záťažou pri práci. [↑](#footnote-ref-12)